**Tema:** Ekološke kmetije in prodaja izdelkov  
**Predmet:** Razvoj spletnih sistemov  
**Študent:** Miha Fekonja

**Pristop in načrt za izdelavo projekta**

Tema projekta je »Ekološke kmetije in prodaja izdelkov«. Nalogo bom zasnoval kot predstavitveno in prodajno spletno stran za namišljeno ekološko kmetijo »Zeleni grič«, ki se nahaja na obrobju Goričkega. Spletni sistem bo namenjen lastnikom te kmetije (družini Koltaj), ki si želi prek spleta širiti prepoznavnost svoje kmetije ter omogočiti neposredno prodajo svojih izdelkov končnim kupcem.

**Zgodba**, ki jo bom razvil, temelji na večgeneracijski družinski kmetiji, ki se je pred desetimi leti popolnoma preusmerila v ekološko pridelavo sadja, zelenjave in zelišč. Družina Koltaj prisega na sonaravne pristope, bogato znanje o starih sortah in sodelovanje z lokalno skupnostjo. Zgodba bo čustveno nagovarjala obiskovalce, poudarjala pomen zdrave hrane, ohranjanja tradicije ter podpore lokalnim kmetom.

Prodajali se bodo različni sezonski pridelki (zelenjava, sadje), domače marmelade, sokovi in zeliščni čaji. Naročanje bo potekalo prek preprostega obrazca na spletni strani. Uporabnik bo lahko izbiral med ponujenimi izdelki, določil količino in vnesel svoje podatke. Naročila bom shranjeval v podatkovno bazo, kjer jih bo lastnik strani lahko pregledoval, posodabljal ali po potrebi brisal.