**Analiza obstoječih rešitev**

**Ekološka kmetija Kugovnik**

**Povezava:** [**https://www.kmetijakugovnik.si/**](https://www.kmetijakugovnik.si/)

Spletna stran ekološke kmetije Kugovnik predstavlja družinsko zgodbo in način življenja, ki temelji na ekološki pridelavi hrane. Obiskovalce že na prvi strani pozdravi topla predstavitev kmetije in njene tradicije. Stran vključuje tudi predstavitev izdelkov in omogoča spletni nakup brez obvezne registracije. Poleg ponudbe je dodajajo tudi koledar dogodkov in povezava z družbenimi omrežji (Facebook, Instagram), kar strani dodaja sodoben in pristno oseben pridih. Celotna izkušnja obiskovalcu približa kmetijo in življenje na njej, s čimer ustvarja močno povezavo med pridelovalcem in kupcem.

**Funkcionalnosti:**

* Ponuja spletno trgovino z izborom izdelkov in možnostjo nakupa brez registracije,
* Vključen koledar dogodkov in povezave na Instagram in Facebook,
* Ponuja prijavo na e-novičnik za tekoče informacije.

**Pozitivne lastnosti sistema:**

1. **Čustvena zgodba** – jasno začrtana družinska zgodba z vrednotami (narava, tradicija, skupnost).
2. **Vključeni dogodki** – možnost sodelovanja uporabnika, lokalna angažiranost.
3. **Družbeni mediji** in vizualen poudarek – Instagram in Facebook povezave za krepitev zaupanja in bolj oseben pristop.
4. **Dobra izbira barv –** naravne barve (npr. zelena) ugodno vplivajo na obiskovalca spletne strani.

**Negativne lastnosti sistema:**

1. **Nejasna struktura trgovine** – manjkajo jasne kategorije izdelkov.

Predlog: uvedba filtriranja po kategorijah (sadje, sivka, sokovi…).

1. **Manjkajoči CTA** – gumbi za akcijske ponudbe brez izstopajočih dizajnerskih elementov. Predlog: označitev »Kupi zdaj« v barvi, kontrastnih tonih.
2. **Nejasni gumbi za izbiro izdelkov** – pri nekaterih izdelkih piše »Preberi več«, na enih »Izberi možnost«, na drugih pa »Dodaj v košarico«.

Predlog: pri vseh izdelkih naj bo gumb Dodaj v košarico

Socialna kmetija Korenika

Povezava: <https://www.korenika.si/index.php?route=common/home>

Spletna stran socialne in ekološke kmetije Korenika združuje predstavitev njihovega poslanstva, ponudbe izdelkov ter družbeno odgovornega delovanja. Poudarek je na vključevanju ranljivih skupin in trajnostnem načinu pridelave. Stran omogoča pregled široke palete izdelkov, kot so čaji, marmelade in darilni paketi, pri čemer za nakup ni potrebna registracija. Vključeni so tudi aktualni dogodki, novice ter možnost prijave na e-novice, kar uporabniku daje občutek živosti in povezanosti s skupnostjo. Celotna zasnova spodbuja zaupanje in poudarja družbeno vrednost njihove dejavnosti.

**Funkcionalnosti:**

* Kombinacija spleta in fizične socialne kmetije
* Online trgovina z darilnimi paketi, čaji, marmeladami, sezonsko ponudbo
* Vključena novičarska sekcija in prijava na e‑novice

**Pozitivne lastnosti sistema:**

1. **Široka ponudba izdelkov** – veliko kategorij, informativni opisi.
2. **Aktualne novice in delavnice** – poudarek društvene vloge in skupnosti.
3. **Prijava na e‑novice** – dober način za zadržanje uporabnikov.

**Negativne lastnosti sistema:**

1. **Kompleksna navigacija** – mnogo izbire, a brez prioritetizacije. *Predlog:* poenostavitev menija z izbiro “Top 3 kategorije” na prvi strani.
2. **Več fotografij** – v določenih menijih. *Predlog:* fotografije v menijih »Večgeneracijski center« in »Projekti«.
3. **Nejasnost informacij o zalogi –** izdelki nimajo jasno prikazanih informacij o zalogi oziroma razpoložljivosti. *Predlog:* vizualni indikator zaloge že na začetni strani trgovine (npr. »Na voljo«, »Zadnji kosi«, »Ni na zalogi«).

Ekološka kmetija Podgrajšek

Povezava: <https://biopodgrajsek.si/>

Spletna stran ekološke kmetije Podgrajšek deluje kot spletna trgovina s poudarkom na prodaji ekoloških prehranskih izdelkov, kot so moka, testenine, stročnice in žita. Zasnova strani je preprosta in funkcionalna, z jasno strukturirano navigacijo in vidnim poudarkom na izdelkih. Uporabnik lahko brez registracije pregleduje ponudbo, izdelke doda v košarico ter odda naročilo, kar omogoča hiter in enostaven nakup. Stran vključuje tudi kratko predstavitev kmetije, njene ekološke usmeritve ter nekaj informacij o pošiljanju in pogojih nakupa. Celoten vtis je profesionalen, a nekoliko bolj trgovsko usmerjen kot pripovedno.

**Funkcionalnosti:**

* **Močna vsebina o ekološki pridelavi, postopkih pridelave in družinski filozofiji**
* **Poudarjen lokalni pristop, ponudba drugih kmetij**
* **Mnenja zadovoljnih strank**

**Pozitivne lastnosti sistema:**

1. **Bogata, relevantna vsebina** – izobraževalni poudarki o ekološkem pridelovanju.
2. **Avtentični komentarji** – realna mnenja kupcev dajejo dodano vrednost.
3. **Lokalni partnerji in širitev** – sistem povezanih dobaviteljev, širjenje zaupanja.

**Negativne lastnosti sistema:**

1. **V rubriki *O nas* primanjkuje fotografij –** te bi vizualno podprle predstavitev kmetije in ustvarile bolj oseben stik z obiskovalcem. *Predlog:* dodajanje fotografij.
2. **Grafična podoba je nekoliko zastarela –** je neskladna z današnjimi oblikovalskimi standardi, kar lahko vpliva na profesionalni vtis. *Predlog:* posodobitev grafične podobe.
3. **Preveč besedila brez strukture** – dolgo besedilo brez vizualnih prekinitev. *Predlog:* uporaba ikon, poudarkov, alinej in slik za lažje branje.